Gekaapte Durban-voertuig gevindFoto: Facebook via Reaction Unit South Africa Lt. Nqobile Gwala, woordvoerder van die polisie, het gesê die voertuig wat gekaap is, is ŉ Isuzu-bakkie en nie ŉ vragmotor soos voorheen deur paramedici aangedui nie. “Die bakkie was op pad om goed af te lewer toe ŉ wit Toyota Corolla met drie insittendes die bakkie van die pad af gedruk het. Die kapers het uitgespring en op die bakkie losgebrand,” het Gwala gesê. Foto: Facebook via Reaction Unit South Africa Gwala het vorige berigte bevestig dat een veiligheidswag op die toneel dood is, terwyl ŉ tweede veiligheidswag ook skietwonde opgedoen en na ŉ hospitaal gehaas is. Aanklagte van moord, poging tot moord en kaping word ondersoek. Niemand is nog in verband met die voorval in hegtenis geneem nie.